अस्थायी केन्द्र नतोकी राजधानीमै शपथ गराउने तयारी संघीयताको मर्मविपरीत भएको एमाले ठहर छ । ‘प्रदेशका अस्थायी केन्द्र तोक्ने काम नगरी प्रदेश प्रमुखहरू मात्रै नियुक्त गर्ने र प्रदेशसभा सदस्यहरूको शपथ काठमाडौंमा गराउने सरकारको तयारीप्रति हाम्रो गम्भीर ध्यानाकर्षण भएको छ,’ एमालेको निर्णयमा छ, ‘यसले सरकारको संघीयता मर्म विपरीतको चरित्र मात्रै उजागर भएको छैन, यो सरकार आफ्नो संवैधानिक दायित्वबाट विमुख भएको र प्रदेश केन्द्रजस्तो विषयमा संकीर्ण दलीय स्वार्थबाट सञ्चालित भएको पनि प्रस्ट देखिन्छ ।’
